b'\n_START_ARTICLE_\nOsma egip\xc4\x8danska dinastija\n_START_PARAGRAPH_\nOsma egip\xc4\x8danska dinastija je malo znana vladavina kratko\xc5\xbeivih vladarjev na za\xc4\x8detku 22. stoletja pr. n. \xc5\xa1t., se pravi v Prvem vmesnem obdobju med Starim in Srednjim egip\xc4\x8danskim kraljestvom. _NEWLINE_Dinastija je vladala pribli\xc5\xbeno 20\xe2\x80\x9445 let v razli\xc4\x8dnih predlaganih obdobjih: 2190\xe2\x80\x942165 pr. n. \xc5\xa1t.,  2181\xe2\x80\x932160 pr. n. \xc5\xa1t. 2191\xe2\x80\x932145 pr. n. \xc5\xa1t.  in 2150\xe2\x80\x932118 pr. n. \xc5\xa1t._NEWLINE_V tem obdobju je mo\xc4\x8d kraljev usahnila. Oblast v dr\xc5\xbeavi so prevzeli guvernerji provinc \xe2\x80\x93 nomarhi. Nomarhe iz Herakleopolisa Magnae je so strmoglavili vladarji iz Teb v Gornjem Egiptu in ustanovili Deveto dinastijo.\n_START_SECTION_\nPrvo vmesno obdobje\n_START_PARAGRAPH_\nPrvih  pet kraljev iz tega obdobja je imelo osebno ime Neferkare, se pravi prestolno ime Pepija II., kar ka\xc5\xbee, da so bili  morda potomci \xc5\xa0este dinastije, ki so uspeli obdr\xc5\xbeati nekaj oblasti. Nekatera dejanja zadnjih \xc5\xa1tirih kraljev Osme dinastije so dokumentirana v njihovih ukazih vezirju \xc5\xa0emaju, s kak\xc5\xa1no monumentalno gradnjo pa je povezan  samo Kakare Ibi. Njegova piramida stoji v Sakari v bli\xc5\xbeini piramide   Pepija II. in vsebuje piramidna besedila._NEWLINE_Veliko \xc5\xa1tevilo kraljev v tem obdobju ka\xc5\xbee, da je centralna oblast v Egiptu razpadla. Ve\xc4\x8dina kraljev, z izjemo zadnjih iz Osme dinastije, je znana samo po imenih. To skupino kraljev, ki je vladala iz Memfisa,  je nazadnje  porazila rivalska Deveta dinastija kraljev s sede\xc5\xbeem v  Heracleopolis Magna.'